|  |
| --- |
| kirjaamo.ym@ymparisto.fi |

lausuntopyyntö 25.4.2016, YM008:00/2015

Luonnos hallituksen esitykseksi laiksi ympäristövaikutusten arviointimenettelystä ja laeiksi eräiden siihen liittyvien lakien muuttamisesta

Ympäristöministeriö pyytää lausuntoa luonnoksesta hallituksen esitykseksi laiksi ympäristövaikutusten arviointimenettelystä ja eräiden siihen liittyvien lakien muuttamisesta. Lausunnonantajia on pyydetty ottamaan kantaa esitettyihin hankekaavoituksen ja YVA-menettelyn yhdistämisen vaihtoehtoihin erityisesti menettelyjen ja arviointien päällekkäisyyksien ja hallinnollisen taakan vähentämisen sekä vaihtoehtojen käytännön toteuttamisen ja vaikutusten näkökulmasta.

**Lausunto**

Etelä-Suomen aluehallintoviraston peruspalvelut, oikeusturva ja luvat –vastuualueen ympäristöterveydenhuoltoyksikkö pitää hallituksen esitysluonnosta hyvänä ja kannattaa hankekaavoituksen ja YVA-menettelyn joustavaa yhdistämistä (vaihtoehto A). Joustava yhdistäminen säilyttäisi prosessinjohdon YVA-yhteysviranomaisella, joilla on vuosien kokemus ja osaaminen tästä tehtävästä. Vaihtoehto antaa kuitenkin myös riittävät velvoitteet YVA-menettelyn ja hankekaavoituksen yhdistämiseen, silloin kun se on hankkeen johdosta tarkoituksenmukaista. YVA-hankkeet ovat hyvin erilaisia ja niiden vaikutus kaavoitukseen vaihtelee, joten säädösten tulisi mahdollistaa joustava tapauskohtainen menettely niin hankkeesta vastaavan kuin yleisön kuulemisen näkökulmasta.

Ympäristövaikutusten arviointia koskevaan lakiin ehdotetaan sisällytettäväksi säännös ennakkoneuvottelumenettelystä, johon osallistuisivat eri viranomaiset ja hankkeesta vastaava. Ennakkoneuvotteluun on tarpeen osallistua myös terveydensuojeluviranomaisen silloin, kun hankkeella voi olla merkittäviä vaikutuksia ihmisten terveyteen tai väestöön.

Ympäristöterveydenhuoltoyksikön

päällikkö Eila Kaliste

|  |  |
| --- | --- |
| Ympäristöterveydenhuollon ylitarkastaja | Erja-Riitta Tarhanen |
|  |  |
|  |  |
|  |  |
|  |  |
| Tiedoksi | Sosiaali- ja terveysministeriö/ Pekkola |